|  |  |  |  |
| --- | --- | --- | --- |
| **Ügyiratszám:**   | **K/7340-7/2021.**  |  |  |

**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

**J E G Y Z Ő K Ö N Y V**

Készült **2021. november 18-án 9:30 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Gelencsér Attila, Velkyné Ball Andrea, Keszei Balázs, Molnár Zoltán és Dr. Koczor Gábor,
* Dr. Zalán Gábor jegyző,
* Dr. Nagy Edina aljegyző,
* Kovács-Mezei Virág igazgatási osztályvezető,
* Cserkutiné Stipsics Edina osztályvezető,
* Révész József intézményvezető,
* Guttmann Ferencné intézményvezető,
* Dr. Kapiller Sarolta hivatalvezető,
* Kalincsák Balázs intézményvezető,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket. Megállapítja, hogy a bizottság **6 fővel határozatképes.**

**Fekete-Pataki Edit** szavazásra bocsátja a napirendet, amit a bizottság egyhangúlag, **6 igen** szavazattal elfogad.

**N A P I R E N D:**

1. Tájékoztató Kőszeg és Térsége foglalkoztatási helyzetéről

 Előterjesztő: dr. Kapiller Sarolta hivatalvezető

1. A Kőszegi Települési Értéktár Testület beszámolója

 Előterjesztő: Révész József elnök

1. A Társult Evangélikus Egyházközség Nemescsóval kötött feladat-ellátási szerződés módosítása

 Előadó a polgármester nevében: Kovács-Mezei Virág igazgatási osztályvezető

1. Kőszeg Meseváros Óvoda és Bölcsőde alapító okiratának módosítása

 Előadó a polgármester nevében: Kovács-Mezei Virág igazgatási osztályvezető

1. Kőszeg Meseváros Óvoda és Bölcsőde létszámának megemelése

Előterjesztő: Guttmann Ferencné intézményvezető

1. Házi gyermekorvosi körzetekkel kapcsolatos döntések meghozatala

 Előadó a polgármester nevében: Kovács-Mezei Virág igazgatási osztályvezető

1. Kőszeg, Űrhajósok u. 13/D. 4. em. 13. sz alatti lakás bérbeadási mód meghatározása

 Előadó a polgármester nevében: Kovács-Mezei Virág igazgatási osztályvezető

1. **napirendi pont**

**Tájékoztató Kőszeg és Térsége foglalkoztatási helyzetéről**

**Előterjesztő: dr. Kapiller Sarolta hivatalvezető**

**Dr. Kapiller Sarolta** röviden ismerteti az előterjesztést. Elmondja, hogy egy rendkívül nehéz időszakot tudnak maguk mögött. A külföldi munkahelyek elvesztése miatt sokan hazajöttek, ezáltal megemelkedett a regisztrált álláskeresők száma. Az enyhítések javulást eredményeztek. Az őszi hullám felkészültebben érte a munkáltatókat, a kormány is igyekezett különböző támogatásokkal a vállalatok terheit mérsékelni. A kőszegi járás területén – a pandémia kezdeti nehézségei ellenére – a munkaerőpiaci helyzet egyensúlya visszaállt, a foglalkoztatásügy mutatói nem mutatnak markáns eltérést a járvány előtti időszakhoz képest. Kiemeli, hogy csupán az nem talált munkát, aki alkalmatlan a munkára. A Kőszegi Járási Hivatal 2020-2021-ben is biztosította a folyamatos ügyfélfogadást és változatlanul kapcsolatban állt a munkaerőpiaci szereplőkkel.

Végezetül egy javítási észrevétel, miszerint átcsúszott a 7. oldal utolsó táblázatának utolsó soka egy másik táblázatba. Ezáltal a világos kékkel jelölt 2021. év adatai érvénytelen.

**Dr. Koczor Gábor** megkérdezi, valós az a szám, hogy az álláskeresők 40%-a semmilyen pénzjuttatást, pénzbeli támogatást nem kapott.

**Dr. Kapiller Sarolta** megerősíti a számot.Kiemeli, hogy akitartósan munkanélküli, az kiesik az ellátó rendszerből.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**28/2021. (XI.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Vas Megyei Kormányhivatal Kőszegi Járási Hivatalának Kőszeg és térsége foglalkoztatási helyzetéről szóló tájékoztatóját fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

Dr. Kapiller Sarolta elhagyja a termet.

1. **napirendi pont**

**A Kőszegi Települési Értéktár Testület beszámolója**

**Előterjesztő: Révész József elnök**

**Révész József** röviden ismerteti az előterjesztést, melyet két ponttal kiegészít. Az első, hogy a Jurisics-vár Művelődési Központ és Várszínház önállóan pályázhat, mellyel elnyert egy 15 rollapból álló Szőlő Jövésének Könyve bevezető kiállítás elkészítését, melyet a Hungarikum Bizottság támogatott. A másik, hogy a 2020. évben elnyert pályázat alapján az év kiemelt értéktári terve volt, hogy a „Kőszeg értékei - 2019” című kiadványukat folytassák és megjelentessék annak második, illetve harmadik kötetét. Sajnálatosan a pandémia miatt még szerkesztés alatt áll, így a három kötet megjelenésének ideje egyszerre várható. Köszöni a figyelmet.

**Fekete-Pataki Edit** gratulál a sikeres pályázatokhoz és a sikeres munkákhoz.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**29/2021. (XI.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszegi Települési Értéktár tevékenységéről szóló éves beszámolót a melléklet szerinti tartalommal fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A Társult Evangélikus Egyházközség Nemescsóval kötött feladat-ellátási szerződés módosítása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti az előterjesztést. Hozzáfűzi, hogy az étkeztetés és a házi segítségnyújtás szolgáltatásért megállapított díjakat a felek évente felülvizsgálják. Kalincsák Balázs a Sartoris Szeretetszolgálat intézményvezetője megküldte javaslatát, amelyben kéri a szolgáltatások díját az előterjesztésben foglaltak szerint módosítani. Az emelés indoka egyrészről a minimálbér emelése, másrészről a nyersanyagárak nagymértékű növekedése. Hozzáfűzi, hogy az emelés az önkormányzat részére vállalható.

**Dr. Koczor Gábor** megjegyzi, hogy az árak kúsznak felfelé, így egyetért az emeléssel. Érdeklődik, hogy a szociális területen a házi beteg gondozásban, segítségnyújtásban a dolgozók mind minimál bérre vannak bejelentve?

**Kalincsák Balázs** köszönti a megjelenteket. Elmondja, hogy sajnálatosan minden alkalmazott minimál bérre van bejelentve. A jövedelmüket a kötelező szakdolgozói kiegészítéssel tudják valamelyest emelni, a jövő évi finanszírozás sajnálatosan nem emelkedik. Az emelést saját maguknak kellene kigazdálkodni. Nem egy túlfizetett szférától beszélünk, azonban egy komoly állandó vállalást igényel. Sajnos siralmas az a nettó összeg, ami utalásra került, ezért gazdaságilag próbálják a lehető legjobban megtámogatni. Van olyan kolléganő, aki havi 2000 km-t autózik.

**Dr. Koczor Gábor** elismeri a dolgozók munkáját, ezért elszomorítja, hogy csupán minimál bért kapnak.

**Kalincsák Balázs** hozzáfűzi, hogy ez a szféra mindennemű szociális támogatásból kimarad.Sokszor nem 8 órát dolgoznak, hanem sokkal többet, hétvégén és esténként is mennek. Bízik abban, hogy a most megjelölt összegek tarthatóak lesznek a jövő évre vonatkozóan. Úgy gondolja, hogy egy picit az idősekre is tudnak terhelni a térítési díj emelésével, mivel a MÁK nem mert állást foglalni. Az EMMI-től van egy állásfoglalás, ami alapján egy picit talán emelhetnek, de jelen pillanatban ez még kérdéses.

**Velkyné Ball Andrea** érdeklődik az új szerződés módosításával kapcsolatban, hogy a házi segítségnyújtásban és az étkeztetésben a 2021. évre megállapított díjak vannak felsorolva. Várható esetleg a közeljövőben 2-3 hónap múlva módosítások, újratárgyalások.

**Kovács-Mezei Virág** elmondja, hogy a 10. pontban a 2021. évi intézményi térítési díjak vannak feltüntetve. A szerződésből ez nem lett kivéve. Az első évben megállapodtak a díjban, de ebbe az önkormányzatnak nincs beleszólása. Egyházi fenntartású intézmény esetében a fenntartó jogosult a megállapításra. A 2022. évre vonatkozóan azért nem került be a feladat-ellátási szerződésbe, mert az önkormányzatnak nincs beleszólása, csak a kezdő megállapodásnak volt része.

**Kalincsák Balázs** hozzáfűzi, hogy az intézményi térítési díjakat év elején tudják meghatározni az előző év adatai alapján. A fenntartó és az intézmény célja, hogy ezeken a számokon év közben ne kelljen változtatni. Az ellátás minőségben pozitív fejlődés tapasztalható. Nehéz jól kalkulálni, nem szeretnének két-három havonta változtatni, hanem az előterjesztésben meghatározott díjakkal szeretnének dolgozni.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**30/2021. (XI.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Város Önkormányzata és a Társult Evangélikus Egyházközség Nemescsó között a 137/2020. (X.29.) képviselő-testületi határozattal elfogadott, valamint a 78/2020. (XI.30.) polgármesteri határozattal és a 74/2021. (X.28.) képviselő-testületi határozattal módosított feladat-ellátási szerződés módosítását egységes szerkezetben a melléklet szerinti tartalommal fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

Kalincsák Balázs elhagyja a termet.

1. **napirendi pont**

**Kőszeg Meseváros Óvoda és Bölcsőde alapító okiratának módosítása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti az előterjesztést. Az új bölcsődei egység műszaki átadása megtörtént. A 12 fős kapacitásbővülés miatt szükséges a Kőszeg Meseváros Óvoda és Bölcsőde alapító okiratának módosítása a bölcsődei férőhelyek tekintetében.

**Fekete-Pataki Edit** megkérdezi, hogy le tudják-e fedni ezt a 12 főt. Hány gyermek nem fér a bölcsődei ellátásba.

**Guttmann Ferencné** elmondja, hogy a mostani jelentkezések alapján elég lesz a 12 fő, nem kell senkit elutasítani.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**31/2021. (XI.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Meseváros Óvoda és Bölcsőde alapító okiratának K/9441-3/2021. számú Módosító Okiratát, valamint a K/9441-4/2021. számú módosításokkal egységes szerkezetbe foglalt Alapító Okiratát a melléklet szerint hagyja jóvá.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg Meseváros Óvoda és Bölcsőde létszámának megemelése**

**Előterjesztő: Guttmann Ferencné intézményvezető**

**Guttmann Ferencné** elmondja, hogy a tervek szerint 2022. február 01-től indulhat meg a Bölcsőde 3. csoportja, amihez szükséges, hogy az Intézmény engedélyezett létszámkeretét megemeljék. A létszámot 3,5 fővel emelnék meg. Ezt a döntést már most meg kell hozni ahhoz, hogy a 2022. évi költségvetést tervezni lehessen és a dolgozók részére a pályázatot ki lehessen írni. Megköszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**32/2021. (XI.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Meseváros Óvoda és Bölcsőde engedélyezett létszámát a Bölcsőde további 1 csoporttal történő bővítése miatt 3,5 fővel emelje meg 2022. február 01-től.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Házi gyermekorvosi körzetekkel kapcsolatos döntések meghozatala**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti az előterjesztést.Dr. Kiss Gabriella a Kőszeg, 1. számú gyermekorvosi körzet és Dr. Ágoston Zsuzsanna a 2. számú gyermekorvosi körzet háziorvosai 2021 júniusában – a feladat-ellátási szerződés 5. pontja szerint a hat hónapos felmondási idő betartásával - felmondták a Kőszeg Város Önkormányzatával kötött háziorvosi feladatok ellátására kötött szerződésüket 2021. december 31. napjával, mert mindketten nyugdíjba vonulnak. Hosszú tárgyalások után sikerült megállapodást kötni, melyet röviden ismertet.

Ezt követően elmondja, hogy a kiküldött szerződésekben további módosítások történtek, melyeket szintén ismertet. A helyettesítésről az önkormányzatnak kell gondoskodnia. Egyeztetés alatt áll az a szerződés, ami alapján Dr. Ágoston Zsuzsanna vállalná mindkét körzet helyettesítést. Az 1. számú gyermekorvosi körzet helyettesítését Dr. Kiss Gabriella 2022. március 31. napjáig vállalná, a 2. számú gyermekorvosi körzet helyettesítését Dr. Izer Ildikó és Kardosné Dr. Szalados Katalin 2022. június 30. napjáig vállalnák. Ígéretet kaptak Dr. Kiss Gabriellától, hogy ha az egészségügyi állapota engedi, vállalja 2022. június 30. napjáig a helyettesítést.

Kiemeli, hogy az elsődleges cél nem a helyettesítés, hanem végleges gyermekorvosok találása.

A két körzet rendelésének zavartalan ellátásához szükséges egy-egy ápoló, akit az önkormányzat alkalmazna. Ehhez szükség van az önkormányzat létszámának bővítésére. Előzetes megbeszélés szerint Dr. Kiss Gabriella jelenlegi ápolója, Csukáné Horváth Andrea és Dr. Ágoston Zsuzsanna jelenlegi ápolója, Egyedné Berendi Márta vállalná ezt a feladatot 2022. január 1-től. Megköszöni a figyelmet.

**Velkyné Ball Andrea** elmondja, hogy a pandémia óta nem jár ki gyermekorvos Kőszegfalvára. Érdeklődik, ha lesz állandó gyermekorvos, akkor Kőszegfalván a tanácsadást vissza lehetne állítani?

**Kovács-Mezei Virág** megerősíti, hogy törekszenek a megoldásra**.** Egyelőre a legnagyobb probléma, hogy orvos sincs, aki ellátná a feladatokat. Kőszegfalváról nem feledkeztek meg, mindenképp szeretnék a régi rendet visszaállítani.

**Gelencsér Attila** észrevétele, hogy a 2. számú gyermekorvosi körzetnél az orvos nélküli ellátás akkor van, amikor az orvosi ellátás.

**Kovács-Mezei Virág** köszöni az észrevételt, adminisztrációs elírás történt.

**Fekete-Pataki Edit** sajnálatosnak tartja, hogy ebben a helyzetben van Kőszeg. Folyamatosan érdeklődnek a kedvező helyzet alakulása miatt, de jómaga sem tud bíztatót mondani.

**Dr. Zalán Gábor** elmondja, hogy az iskolaorvosi problémák is jelen vannak. Dr. Gyánó Gabriellának írt levelében részletes leírást küldtek, mi mindent tett meg Kőszeg Város Önkormányzata az ügy érdekében. Sajnálatosan ez nem helyi probléma, hanem országos.

**Fekete-Pataki Edit** kéri, hogy doktornők a rendelési idejüket próbálják meg abban a 2 órában maradéktalanul megtartani.Tapasztalatai alapján előfordult, hogya 17.00 óráig tartó rendelési időben 16.15-kor már nem fogadtak beteget.

**Dr. Zalán Gábor** megerősíti, hogy ígéretet tettek, ha tele lesz a váró, mindenki ellátásban fog részesülni.

**Kovács-Mezei Virág** hozzáfűzi, hogyDr. Izer Ildikónak Bükön van a saját körzete, Répcelakon helyettesít, Kőszegen az iskolaorvosi feladatokat látja el, és ezen kívül valószínű máshol is besegít.

**Molnár Zoltán** kiegészíti, hogy Csepregen is besegít, emellett feltehetően magánrendelésben is tevékenykedik. Elmondja, hogy a doktornő sok helyen helytáll, nagyon lelkiismeretes, meg vannak elégedve vele, sokan dícsérik.

**Fekete-Pataki Edit** elmondja, hogy a tanácsadást 2-2 órában Dr. Kiss Gabriella és Dr. Izer Ildikó vállalta. Megkérdezi, hogy Dr. Szalados Katalin nem tudna besegíteni a tanácsadásban?

**Kovács-Mezei Virág** hozzáfűzi, hogy Dr. Kiss Gabriella 3-4 órában gondolkodott, de ennek van egy finanszírozási oldala, melyet röviden ismertet.

**Dr. Koczor Gábor** tájékoztatást ad, hogy március 1-től az állami egészségügyben megszűnt a közalkalmazotti jogviszony, helyette egészségügyi szolgálati jogviszony van. Úgy gondolja, hogy át kellene írni, mivel az egészségügyi szolgálati jogviszonyról szóló 2020. évi C. törvény vonatkozik rá.

**Kovács-Mezei Virág** szerint felvették a kapcsolatot egy munkaügyi jogásszal, ez még egyeztetés alatt ál, a testületi ülésre pontosításra kerül.

**Dr. Koczor Gábor** a rendelkezésre állási időre visszatérve, ezek az árak vannak a háziorvosi ellátásban. A díj napi ellátási díjat jelent, nem csupán 2 órára vonatkozik, legalábbis úgy szokták megállapítani. A napi díjba bele tartozik, hogy 2 órát rendel, de a maradék 6 órában elérhetőnek kell lennie.

**Dr. Zalán Gábor** elmondja, hogy a 3 doktornő külön-külön lett behívva.Melyet röviden ismertet. Ezt követően elmondja, hogy a szakdolgozók az asszisztensek 8 órában fogják ellátni a feladatokat.

**Dr. Koczor Gábor** tanácsként hozzáfűzi, ha egészségügyi szolgálati jogviszonyban lesznek az asszisztensek, akkor a magyar államkincstártól kell a bérkiegészítést megigényelni, ami segítség lehet.

**Dr. Zalán Gábor** megerősíti, hogy ennek is utána jártak.

**Molnár Zoltán** megkérdezi, hogy az asszisztensek nem járnak rosszabbul anyagilag? Belegondolva az ő helyzetükbe, 3 hónapra határozott jogviszonyban lesznek, mely nem életbiztosítás számukra.

**Dr. Zalán Gábor** röviden ismerteti az asszisztensek bérezését és hogy határozatlan idejű szerződést kapnak.Elmondja, hogy a Polgármester Úr egyenként behívta az asszisztenseket,az egyikük nyugdíjazás előtt áll. A felnőtt háziorvosi körzetnél is úgy lett kiírva a pályázat, hogy az asszisztensek továbbfoglalkoztatásáról kettő évig köteles gondoskodni. Nem szeretnék, az eddigi 25-30 éves jogviszony a nyugdíjba menetel előtt akár egy fél évvel is megszűnnének. Bennük is megfogalmazódott ez az aggály.

**Molnár Zoltán** észrevétele, hogy múlt hónapban kitüntették a gyermekorvosokat, nem tartja jogosnak a feltételeiket, követeléseiket.

**Kovács-Mezei Virág** elmondja, hogy régóta tudják a nyugdíjba vonulási szándékukat. A nehézség az, hogy 2022. első félévében neki van joga a körzetét értékesíteni. A hirdetés csupán figyelemfelkeltés, hogy van két üres körzetünk. Nem mondhat le róla, 2022. július 01-től, ha nincs jelentkező, akkor díjmentesen visszaszáll az önkormányzatra.

**Molnár Zoltán** nem érzi a doktornők társadalmi felelősség tudatát.Itt van egy város és nem lesz gyermekorvos. Nem szeretne senkire mutogatni, de a felelősséget közösnek gondolja.

**Dr. Koczor Gábor** tragédiának tartja a helyzetet, dekiemeli, hogy jogosan mennek nyugdíjba.

**Fekete-Pataki Edit** javasolja, hogy a rendelő elé kamera kerüljön felszerelésre, megkönnyítve ezzel a munkát.

**Dr. Zalán Gábor** támogatja a javaslatot.Árajánlatok bekérésével megoldják.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **I.** **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**33/2021. (XI.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Város Önkormányzata, valamint a Kőszegi Sanitas Bt. között létrejött, a házi gyermekorvosi feladatok helyettesítéssel történő ellátásáról szóló szerződést a melléklet szerinti tartalommal hagyja jóvá és hatalmazza fel a polgármestert a szerződés aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **II.** **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**34/2021. (XI.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Város Önkormányzata, valamint a Dr. Izer és Társa Kft. és a Baby Help Bt. között létrejött, a házi gyermekorvosi feladatok helyettesítéssel történő ellátásáról szóló szerződést a mellékelt szerinti tartalommal hagyja jóvá és hatalmazza fel a polgármestert a szerződés aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **III.** **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**35/2021. (XI.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy rendelje el Kőszeg Város Önkormányzata létszámkeretének 2 fő 8 órás közalkalmazottal történő emelését – ápoló munkakörre – 2022. január 1-től határozatlan időre. A szükséges fedezetet Kőszeg Város Önkormányzata a 2022. évi költségvetésében biztosítsa.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **IV.** **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**36/2021. (XI.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy kérje fel a polgármestert az 1. és a 2. számú házi gyermekorvosi körzet működéséhez szükséges hatósági engedélyek megszerzésére és hatalmazza fel az ehhez szükséges nyilatkozatok, dokumentáció megtételére, egyidejűleg hatalmazza fel a Nemzeti Egészségbiztosítási Alapkezelővel kötendő finanszírozási szerződés aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg, Űrhajósok u. 13/D 4. em. 13. sz alatti lakás bérbeadási mód meghatározása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti az előterjesztést.Hozzáfűzi, hogy abérbeadó tájékoztatása szerint a lakás jó állapotú. A lakás bérbeadását piaci alapon javasolja.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**37/2021. (XI.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága a Kőszeg, Űrhajósok utcája 13. D lph. 4. em. 13. szám alatti 49 m² alapterületű, komfortos önkormányzati bérlakást **piaci** alapon kívánja bérbe adni. Egyidejűleg felhatalmazza a bizottság elnökét a lakásra vonatkozó pályázat kiírására.

**Felelős:** Fekete-Pataki Edit, a bizottság elnöke

**Határidő:** 2021. december

Mivel több hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést 10.35 perckor berekeszti.

Kelt, mint az első oldalon.

Fekete-Pataki Edit

 bizottsági elnök bizottsági tag